open-index/open-wikipedia-markdown huggingface dataset:
கே. பி. இராமச்சந்திரன் நாயர்

**கே. பி. இராமச்சந்திரன் நாயர்** (*K. P. Ramachandran Nair*) தேசிய ஜனநாயகக் கட்சியின் நிறுவனராவார். இவர், 01 செப்டம்பர் 1983 முதல் 29 மே 1985 வரை கேரள அமைசரவையில் சுகாதார அமைச்சராகவும் இருந்தார். இவர் டாக்டர் கே.பி. பணிக்கர் என்பவருக்கு 1 ஜனவரி 1922 இல் பிறந்தார். இவர் டி.ரத்தினம்மாவை மணந்தார்.  28 பிப்ரவரி 2004 இல் இறந்தார்.

## அரசியல் வாழ்க்கை
இராமச்சந்திரன், "நாயர் சேவை அமைப்பின்" செயல்பாடுகளுடன் நெருக்கமாக தொடர்பு கொண்டிருந்தார். ஒரு காலத்தில் அதன் பொருளாளராகவும் அதன் இயக்குநர் குழு உறுப்பினராகவும் இருந்தார். இந்திய தேசிய காங்கிரசு கட்சி மூலம் அரசியலில் நுழைந்த போதிலும், பின்னர் இவர் நாயர் சேவை அமைப்பின் அரசியல் பிரிவான தேசிய ஜனநாயகக் கட்சியை உருவாக்க உதவினார்.

இவர் 1968-79 வரை  ஆழப்புழா நகராட்சி மன்றத் தலைவராக இருந்தார். 1982இல் கேரள மாநில சட்டசபை தேர்தலில் இந்தியப் பொதுவுடைமைக் கட்சியின் பி. கே. வாசுதேவன் நாயரை 1590 வாக்குகள் வித்தியாசத்தில் தோற்கடித்தார். 1991 கேரள மாநில சட்டசபை தேர்தலில் இந்தியப் பொதுவுடைமைக் கட்சியின் சோமசேகரனை தோற்கடித்து 746 வாக்குகள் பெற்று வெற்றி பெற்றார். இரண்டு முறையும் இவர் ஆலப்புழா சட்டமன்றத் தொகுதியிலிருந்து வெற்றி பெற்றார். கே. கருணாகரனின் மூன்றாவது அமைச்சகத்தில், இவர் 01 செப்டம்பர் 1983 முதல் 29 மே 1985 வரை சுகாதார அமைச்சராகப் பொறுப்பேற்றார்.

### தேர்தல்

## மேற்கோள்கள்

பகுப்பு:2004 இறப்புகள்
பகுப்பு:1922 பிறப்புகள்
பகுப்பு:கேரள அரசியல்வாதிகள்
பண்டைய எகிப்தியர்களின் இறுதிச் சடங்கு நூல்கள்

**பண்டைய எகிப்தியர்களின் இறப்புச் சடங்கு நூல்** (**Ancient Egyptian funerary texts**) பண்டைய எகிப்தியர்களின் இறந்து போன பார்வோன்கள் மற்றும் அவர் தம் இராணிகளின் மம்மிகளின் இறப்பிற்கு பிந்தைய வாழ்க்கைக்கு வழிகாட்டுவதற்கு நடத்தப்படும் இறுதிச் சடங்குகள் செய்யும் முறைகளை குறிக்கும் நூல் ஆகும். பண்டைய எகிப்தியர்கள்  இறப்பிற்குப் பிந்தைய வாழ்க்கையில் நம்பிக்கையுடையவர்கள். எனவே இறப்பிற்கு பிற்பட்ட வாழ்க்கையில் சம்பந்தப்பட்ட நபரின் ஆவி பாதுகாக்கப்பட வேண்டும் என்பதற்காக இந்த இறுதிச் சடங்குகள் நடத்தப்பட்டது.

பழைய எகிப்து இராச்சிய காலத்தில் உருவான பிரமிடு நூல்கள் மற்றும் மத்திய கால எகிப்திய இராச்சிய காலத்தில் உருவான சவப்பெட்டி நூல் மற்றும் புது எகிப்து இராச்சியத்தில் நடைமுறையில் இருந்த இறந்தோர் நூல் போன்ற பல வகையான நூல்களிலிருந்து பண்டைய பண்டைய எகிப்தியர்களின் இறுதிச் சடங்குகள் குறித்த தகவல்கள் அறியப்படுகிறது.

## [[பழைய எகிப்து இராச்சியம்]]
 
துவக்கத்தில் பழைய எகிப்து இராச்சிய (கிமு 2686–கிமு 2181) காலத்தில் இறப்புச் சடங்கு நூலின் படி, இறந்த எகிப்திய மன்னர்களின் மம்மிகளுக்கு மட்டும் இறப்புச் சடங்குகள் செய்யப்பட்டது. பழைய எகிப்து இராச்சியத்தின் முடிவின் போது, இறந்த இராணிகளின் மம்மிகளுக்கும் இறுதிச் சடங்கு நூலின் படி,  இறுதிச் சடங்குகள் செய்யப்பட்டது.  
## [[எகிப்தின் மத்தியகால இராச்சியம்]]

எகிப்தின் முதல் இடைநிலைக் காலத்தின் (கிமு 2181 - கிமு 2055) போது மம்மியின் சவப்பெட்டி மீது இறுதிச் சடங்கிற்கான உரைகள் எழுதப்பட்டது. இந்த சவப்பெட்டி மீதான உரைகளில் பாதி அளவு பிரமிடு நூல்களிலிருந்து எடுத்தாளப்பட்டுள்ளது.

## [[புது எகிப்து இராச்சியம்]]
புது எகிப்திய இராச்சிய காலத்தில் (கிமு 1550 – கிமு 1077) மம்மிகளின் இறுதிச் சடங்கிற்காகக் கீழ்க்காணும் நூல்கள் உபயோகப்படுத்தப்பட்டன.
*இறந்தோர் நூல்
*பாதாள உலக நூல் (Amduat)
*12 குகைகளின் நூல் (Spell of the Twelve Caves)
* நுழைவாயில்களின் நூல்  
* மறுமை உலக நூல் (Book of the Netherworld)
* பாதாள உலக குகைகள் நூல் (Book of Caverns)
* பூமி நூல் (Book of the Earth)
*சூரியக் கடவுள் இரா வழிபாட்டு நூல் (Litany of Re)

### பிந்தைய புது எகிப்து இராச்சிய காலத்தில்
* வான் நூல் (Books of the Sky)

மன்னர்களின் சமவெளியில் உள்ள நான்காம் ராமேசஸ் காலம் முதல் கல்லறைக் கூரைச் சுவரில் வான் நூலின் உரைகள் எழுதப்பட்டிருந்தது.  அமர்னா காலத்திற்கு  பின்னர் புதிய இறப்புச் சடங்கு நூல்களின்படி மம்மிகள் அடக்கம் செய்யப்பட்டன.பிந்தைய கால எகிப்திய இராச்சியத்தில் (கிமு  664 - கிமு 332) நூத் எனும் பெண் ஆகாயக் கடவுளை இறப்புச் சடங்குகளின் மையமாக விளங்கியது. நூத் பெண் கடவுள் சூரியனின் இரவு நேர பயணத்தை அவளது உடலுக்குள் பிரதிநிதித்துவப்படுத்துகிறது. நூத் பெண் கடவுள் காலையில் சூரியனைப் புத்துயிர் பெறச் செய்கிறாள்.

* நூத் நூல் (Book of Nut)
* பகலின் நூல் (Book of the Day)
* இரவின் நூல் (Book of the Night)
* சொர்க்கப் பசு நூல் (Book of the Heavenly Cow)

## [[பிந்தைய கால எகிப்திய இராச்சியம்]]
பிந்தைய கால எகிப்திய இராச்சிய (கிமு 664 - கிமு 332) காலத்தில்:
* மூச்சு விடல் நூல் (Books of Breathing)

## [[தாலமி வம்சம்]]
* பரலோகப் பயண நூல் (Book of Traversing Eternity)
## இதனையும் காண்க
*பண்டைய எகிப்தியர்களின் இறுதிச் சடங்குகள்
*பிரமிடு நூல்
*இறந்தோர் நூல்
*நுழைவாயில்களின் நூல்

## மேற்கோள்கள்

## மேலும் படிக்க
*
* 
* 
* 
*

பகுப்பு:பண்டைய எகிப்து
பகுப்பு:எகிப்திய நாகரிகம்
பகுப்பு:பண்டைய இலக்கியம்
பகுப்பு:எகிப்திய தொன்மவியல்
கே. கே. இராமச்சந்திரன் நாயர்

**கே. கே. இராமச்சந்திரன் நாயர்** (*K. K. Ramachandran Nair*) (1953 - 14 சனவரி 2018) இந்திய கம்யூனிஸ்ட் கட்சியின் (மார்க்சிசம்) அரசியல்வாதியாவார். கேரள சட்டமன்றத்தில் செங்கன்னூர் சட்டமன்றத் தொகுதியை 2016 முதல் தான் இறக்கும் வரை பிரதிநிதித்துவப்படுத்தினார்.

## சொந்த வாழ்க்கை
இவர், 1953 இல் செங்கன்னூர், ஆலாவில் பிறந்தார். பந்தளம், நாயர் சேவை அமைப்பின் கல்லூரியில்  பொருளாதாரத்தில் முதுகலைப் பட்டம் பெற்றார். பின்னர் திருவனந்தபுரத்திலுள்ள அரசு சட்டக் கல்லூரியில் 1978 இல் சட்டப் பட்டம் பெற்றார்.

சென்னை, அப்போலோ மருத்துவமனையில் கல்லீரல் நோய்க்கு சிகிச்சை பெற்று வந்த இவர் 14 ஜனவரி 2018 அதிகாலை 4 மணிக்கு இறந்தார்.

## அரசியல் வாழ்க்கை
2001ஆம் ஆண்டு கேரள சட்டமன்றத் தேர்தலில் செங்கன்னூர் சட்டமன்றத் தொகுதியில் போட்டியிட்டு தோல்வியடைந்ததன் மூலம் தனது அரசியல் வாழ்க்கையைத் தொடங்கினார். இவர் இந்திய தேசிய காங்கிரசின் சோபனா ஜார்ஜ் என்பவரால் 1465 வாக்குகள் வித்தியாசத்தில் தோற்கடிக்கப்பட்டார்.

2016இல் நடந்த கேரள சட்டமன்றத் தேர்தலில் இந்திய தேசிய காங்கிரசின் பி. சி. விஷ்ணுநாத்தை 7983 வாக்குகள் வித்தியாசத்தில் தோற்கடித்து செங்கன்னூர் சட்டமன்றத் தொகுதியிலிருந்து கேரள சட்டமன்றத்திற்குத் தேர்ந்தெடுக்கப்பட்டார்.  2018இல் தான் இறக்கும் வரை இப் பதவியில் இருந்தார்.

## மேற்கோள்கள்

பகுப்பு:1953 பிறப்புகள்
பகுப்பு:2018 இறப்புகள்
பகுப்பு:கேரளத்தைச் சேர்ந்த இந்தியப் பொதுவுடமைக் கட்சி (மார்க்சிஸ்ட்) அரசியல்வாதிகள்
கோக்பெர்க் திமிர்சி

**கோக்பெர்க் திமிர்சி** (Gökberk Demirci) (பிறப்பு: 20 அக்டோபர் 1989) என்பவர் துருக்கிய நாட்டு தொலைக்காட்சி நடிகர் ஆவார். இவர் துருக்கியில் உள்ள செங்கிஸ் கோகாய்வாஸ் தியேட்டர் என்ற நடிப்பு கல்லூரியில் நடிப்புக் கலை சார்ந்த படிப்பை பயின்று விட்டு 2012 ஆம் ஆண்டு 'பிர் ஜமான்லர் ஒஸ்மான்லி: கியம்' என்ற தொடர் மூலம் தொலைக்காட்சித் துறையில் நடிகராக அறிமுகமானார். அதைத் தொடர்ந்து ஒஸ்மான்லாடா டெரின் டெவ்லே (2013), ஹயதமன் அஸ்கி (2017), அடேனி சென் கோய் (2018) மற்றும் அர்கா சோகக்லர் (2018) போன்ற தொடர்களில் சிறு வேடங்களில் நடித்தார். இவர் டெமிர் அட்லே கிரிங்கோ (2015) மற்றும் யிலடிசர் காயர் (2017) போன்ற திரைப்படங்களிலும் நடித்துள்ளார்.

2019 ஆம் ஆண்டு கனால் 7 தொலைக்காட்சி தயாரிப்பில் யெமின் என்ற தொடரில் எமிர் என்ற கதாபாத்திரம் மூலம் கதாநாயகனாக நடித்தார். இந்த தொடரின் வெற்றியை தொடர்ந்து அடுத்தடுத்த 2 மற்றும் 3 ஆம் பருவங்களிலும் இவரே கதாநாயகனாக நடித்தார்.

## மேற்கோள்கள்

## வெளி இணைப்புகள்
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:துருக்கிய தொலைக்காட்சி நடிகர்கள்
பகுப்பு:துருக்கிய திரைப்பட நடிகர்கள்
கேரள சுகுணா போதினி

**கேரள சுகுணா போதினி** (*Keraliya Suguna Bodhini*) இந்தியாவின் கேரள மாநிலத்தில் பேசப்படும் மலையாள மொழியில் வெளியிடப்பட்ட முதல் பெண்கள் பத்திரிகையாகும்.  கேரள சுகுணபோதினி என்றும் அழைக்கப்படுகிறது.    முதன்முதலில் 1886 ஆம் ஆண்டில் திருவனந்தபுரத்தில் இப்பத்திரிகை வெளியிடப்பட்டது.   கேரள வர்ம வலிய கோயி தம்புரான், என்.சி. நாராயண பிள்ளை மற்றும் கே.சிதம்பரம் வாத்தியார் ஆகியோர் இதில் எழுதி பெரும்பங்கு வகித்தனர். 
 
சுகுணபோதினியின் 1976 ஆம் ஆண்டு பதிப்பானது தார்மீக மனசாட்சி, சமையல், சிறந்த பெண்களின் சுயசரிதைகள் மற்றும் வளர்ப்பு, அர்ப்பணிப்பு, தாய்மை பெண்மணியை ஊக்குவிக்கும் பிற அறிவூட்டும் தலைப்புகள் போன்ற படைப்புகளை ஊக்குவித்தது. இதழில் அரசியல் தொடர்பான படைப்புகள் எதுவும் வெளியிடப்படவில்லை.  கல்வி, பயணம் மற்றும் உடைக்கான பெண்களின் உரிமைகள் போன்றவையும்  இதழில் விவாதிக்கப்பட்டன. 

1886 ஆம் ஆண்டு தொடங்கப்பட்ட இந்த இதழ் ஆறு மாதங்களுக்குப் பின்னர் நிறுத்தப்பட்டது. பத்திரிகை 1892 இல் மீண்டும் வெளியிடப்பட்டது. தொடர்ந்து ஆறு ஆண்டுகள் நடத்தப்பட்டது.
## மேற்கோள்கள்

பகுப்பு:பத்திரிகைத்துறை
பகுப்பு:கேரளம்
வினீதா பால்

**வினீதா பால்** (*Vineeta Bal*)  இந்தியாவின் புது தில்லியில் அமைந்துள்ள தடுப்புத்திறனியல் தேசிய ஆய்வு நிறுவனத்தில் ஓர் அறிவியலாளராக உள்ளார். அறிவியல் மற்றும் தொழில்நுட்ப அமைச்சகத்தின் கீழ் செயல்படும் பெண்களுக்கான பிரதமரின் பணிக்குழுவில் இவர் உறுப்பினராக இருந்தார்.

புனே பல்கலைக்கழகத்தில் வினீதா தனது மருத்துவ இளநிலை பட்டத்தைப் பெற்றார். மும்பை பல்கலைக்கழகத்தின் ஆஃப்கைன் நிறுவனத்தில் நுண்ணுயிரியியலில் முதுநிலை மருத்துவப் படிப்பை முடித்தார்.  பின்னர் இலண்டனில் உள்ள ராயல் முதுகலை மருத்துவப் பள்ளியில் முதுகலை பட்ட மேற்பயிற்சி பெற்றார்.

## மேற்கோள்கள்

## வெளி இணைப்புகள்
* Interview: Dr. Vineeta Bal, National Institute of Immunology, Shahid Akhter, * ET Health World*

பகுப்பு:வாழும் மக்கள்
பகுப்பு:இந்தியப் பெண் மருத்துவர்கள்
பகுப்பு:இந்தியப் பெண் அறிவியலாளர்கள்
காட்டூர், தருமபுரி மாவட்டம்

**காட்டூர்** (*Kattur*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செட்ரபட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 32 கிலோமீட்டர் தொலைவிலும், அரூரிலிருந்து 12 கிலோமீட்டர் தொலைவிலும், மாநில தலைநகரான சென்னையிலிருந்து 265 கிலோமீட்டர் தொலைவிலும் அமைந்துள்ளது. 

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 61 குடும்பங்களும் 249 மக்களும் வசிக்கின்றனர். இதில் 129 ஆண்களும் 120 பெண்களும் அடங்குவர்.
## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
ஓமன குஞ்சம்மா

**ஓமன குஞ்சம்மா** (*Omana Kunjamma*) இந்தியாவின் முதல் பெண் குற்றவியல் நீதிபதியாவார். திருவாங்கூரின் ஒரு பகுதியாக இருந்த நாகர்கோவில் பகுதியிலுள்ள திக்குறிச்சி கிராமத்தில் ஒரு பிரபுத்துவ மலையாளி நாயர் குடும்பத்தில்  மாங்கட் சி. கோவிந்த பிள்ளை மற்றும் என். லட்சுமி அம்மா தம்பதியருக்கு மகளாக ஒமன குஞ்சம்மா பிறந்தார். தற்போது தமிழ்நாட்டின் கன்னியாகுமரி மாவட்டத்தில் உள்ள நாகர்கோவில் நகரத்தில் நாஞ்சில் நாடு என்ற பெயரில் இப்பகுதி அறியப்படுகிறது. 
  
மலையாள நடிகர் திக்குரிசி சுகுமாரன் நாயரின் மூத்த சகோதரியாகவும் குஞ்சம்மா அறியப்படுகிறார். கேரளாவைச் சேர்ந்த முதல் பெண் இந்திய ஆட்சிப்பணி அதிகாரி என்ற சிறப்பும் ஒமன குஞ்சம்மாவுக்கு இருக்கிறது.

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் நீதிபதிகள்
பகுப்பு:கன்னியாகுமரி மாவட்ட மக்கள்
பகுப்பு:நாகர்கோவில் நபர்கள்
பார்பதி பருவா

**பார்பதி பருவா** (*Parbati Barua*)  என்பவர் இந்தியாவின் ஒரே யானைப் பாகியாக அறியப்படுகிறார். இவரது வாழ்க்கையை அடிப்படையாகக் கொண்டு "யானைகளின் ராணி" என்ற ஆவணப்படத்தை மார்க் சாண்டு புத்தகத்தின் துணையுடன்  பி.பி.சி. வானொலி உருவாக்கியது. 
இந்திய குடிமகளான இவர் இந்தியாவின் அசாம் மாநிலத்தின் துப்ரி மாவட்டத்திலுள்ள கௌரிப்பூரில் ஒரு பெரிய சமீன்தார் குடும்பத்தில் பிறந்தார். மறைந்த  பிரகிருதி சந்திர பருவா பார்பதியின் தந்தையாவார். பிரதிமா பருவா பாண்டேவின் சகோதரியாகவும்  தேவதாசு புகழ் திரைப்படத் தயாரிப்பாளர் பிரமதேசு பருவாவின் மருமகளாகவும் பார்பதி பருவா அறியப்படுகிறார். பார்பதி தற்போது கவுகாத்தியில் வசிக்கிறார். பன்னாட்டு இயற்கைப் பாதுகாப்புச் சங்கத்துடன் இணைந்த ஆசிய யானை நிபுணர் குழுவில் உறுப்பினராகவும் உள்ளார்.

யானை மேலாண்மை கொள்கைகள், காட்டு யானைகளைப்  பிடிப்பது, நகர்ப்புறங்களுக்கு வரும் காட்டு யானைகளை விரட்டுவது மற்றும் யானைப் பாகர்களுக்குப் பயிற்சியளிப்பது குறித்த  ஆலோசனைகளை பார்பதி பருவா வழங்கி வருகிறார். 
## மேற்கோள்கள்

பகுப்பு:வாழும் மக்கள்
பகுப்பு:இந்திய அரச குடும்பப் பெண்கள்
பகுப்பு:துப்ரி மாவட்டம்
பகுப்பு:சுற்றுச்சூழல் செயற்பாட்டாளர்கள்
மாலதி பாசப்பா

**மாலதி பாசப்பா** (**Malathi Basappa**)  இந்திய வடிவழகி மற்றும் அழகு ராணியாவார். 1950 ஆம் ஆண்டு இவர் பிறந்தார். 1972  ஆம் ஆண்டில் பாரத சுந்தரியாக மாலதிக்கு முடிசூட்டப்பட்டது. இதே ஆண்டு நடைபெற்ற உலக அழகிப் போட்டிக்கு மாலதி பாசப்பா இந்தியாவை பிரதிநிதித்துவப்படுத்தினார். இப்போட்டியில் 4 ஆவது இடத்தைப் பிடித்தார்.

## வாழ்க்கைக் குறிப்பு
பாசப்பா இந்தியாவின் மைசூர் நகரில் பிறந்தார். ஓர் அரசியல் கௌரவ பட்டதாரியான இவர் தேசிய அளவிலான கூடைப்பந்து வீராங்கனையாகவும், பரதநாட்டிய நடனக் கலைஞராகவும் இருந்தார்.  இந்தியாவின் வடிவழகியான இவர் பாரத சுந்தரி 1972 என்ற போட்டியில் பங்கேற்றார். அந்த நாட்களில் ஃபெமினா இந்திய அழகி  அமைப்பு உலக அழகிப் போட்டிக்கான உரிமையை வைத்திருக்கவில்லை.  போட்டியில் வென்ற இவருக்கு இந்திய அழகி என்ற பொருளில் *பாரத சுந்தரி  1972  என்று* முடிசூட்டப்பட்டது. இதே ஆண்டு மாலதி பாசப்பா உலக அழகிப் போட்டியிலும் இந்தியாவை பிரதிநிதித்துவப்படுத்தினார்.

## மேற்கோள்கள்


பகுப்பு:வாழும் மக்கள்
பகுப்பு:1951 பிறப்புகள்
பகுப்பு:மைசூர் நபர்கள்
சோமா பிசுவாசு

thumb|சோமா பிசுவாசு
**சோமா பிசுவாசு** (*Soma Biswas*) இந்தியாவின் மேற்கு வங்காள மாநிலம் கொல்கத்தாவில் வசிக்கும் ஒரு தடகள விளையாட்டு வீராங்கனையாவார். 1979 ஆம் ஆண்டு மே மாதம் நதியா மாவட்டம் இரணகாட்டு என்ற ஊரில் இவர் பிறந்தார். எப்டாத்லான் எனப்படும் எழுவகைத் தடகளப் போட்டிகளில் சோமா பிசுவாசு நிபுணத்துவம் பெற்றவராவார்.

2002 ஆம் ஆண்டு தென்கொரியாவின் பூசனில் நடந்த ஆசிய விளையாட்டுப் போட்டியில் வெள்ளிப் பதக்கம் வென்றபோது இவர் புகழ் பெற்றார். 2006 ஆம் ஆண்டு தோகாவில் நடந்த ஆசிய விளையாட்டுப் போட்டியில் இவர் மற்றொரு வெள்ளிப் பதக்கமும் வென்றார். இந்த போட்டியின் போது இவர் 110 மீ தடை தாண்டும் ஓட்டப்போட்டி, 200 மீ மற்றும் 800 மீ  போட்டிகளில் வென்றார்.குந்தல் ராய் மற்றும் பல வெளிநாட்டு பயிற்சியாளர்களுடன் பிசுவாசு பணியாற்றினார்.

## விருதுகள்
2003 ஆம் ஆண்டு இந்திய அரசாங்கம் மாலதி பாசப்பாவிற்கு அருச்சுனா விருது வழங்கிச் சிறப்பித்தது. http://www.hinduonnet.com/2004/09/16/stories/2004091607502100.htm 
## மேற்கோள்கள்

## புற இணைப்புகள்
*Soma Biswas at Athens 
*Profile at Doha 2006 

பகுப்பு:1979 பிறப்புகள்
பகுப்பு:வாழும் மக்கள்
பகுப்பு:அருச்சுனா விருது பெற்றவர்கள்
பகுப்பு:இந்தியத் தடகள வீரர்கள்
பகுப்பு:மேற்கு வங்காள நபர்கள்
பி. இராச்சையா

**பசவையா இராச்சையா** (*Basavayya Rachaiah*) (10 ஆகஸ்ட் 1922 - 14 பிப்ரவரி 2000 ) ஓர் இந்திய அரசியல்வாதியாவார். இவர் கர்நாடக சட்டமன்ற உறுப்பினராகவும்  கர்நாடகாவிலிருந்து மாநிலங்களவை உறுப்பினராகவும் இருந்தார். இவர் 1977இல் கர்நாடகாவின் சாமராஜநகரிலிருந்து மக்களவைக்குத் தேர்ந்தெடுக்கப்பட்டார். இவர் கேரளா, இமாச்சல பிரதேசத்தின் ஆளுநராக இருந்தார்.  எஸ். நிஜலிங்கப்பா, பசப்பா தனப்பா ஜாட்டி, தேவராஜ் அர்ஸ், வீரேந்திர பாட்டில், இராமகிருஷ்ணா ஹெக்டே, சோ. ரா. பொம்மை ஆகிய முதலைமைச்சர்களின் தலைமையிலான கர்நாடக மாநில அமைச்சரவை உறுப்பினராக இருந்தார்.

இராச்சையா 1922இல் சாமராசநகரில் பிறந்தார். இவர், தொழிலில் வழக்கறிஞராக இருந்தார். இவருடைய மருமகன்களில் ஒருவரான பி. பி. நிங்கையா, ஜே. ஹெச். படேல் தலைமையிலான அரசாங்கத்தில் அமைச்சராக இருந்தார். இராச்சையா 2000 இல் தனது 77 வயதில் இறந்தார்.

## மரபு
thumb| சாயாஜி ராவ் சாலை மைசூரில் பி ராச்சய்யா வட்டம்
மாநிலத்திற்கு இவர் ஆற்றிய சேவைகளுக்காக, மைசூரில் சாயாஜிராவ் சாலையில் உள்ள ஒரு சாலைக்கு இராச்சையாவின் பெயரிடப்பட்டது.

## இதையும் பார்க்கவும்

* இமாச்சலப் பிரதேச ஆளுநர்களின் பட்டியல்
* கேரள ஆளுநர்களின் பட்டியல்

## மேற்கோள்கள்

## வெளி இணைப்புகள்
*Official biographical sketch in Parliament of India website

பகுப்பு:சாமராசநகர் மாவட்ட நபர்கள்
பகுப்பு:6வது மக்களவை உறுப்பினர்கள்
பகுப்பு:கேரள ஆளுநர்கள்
பகுப்பு:இமாச்சலப் பிரதேச ஆளுநர்கள்
பகுப்பு:2000 இறப்புகள்
பகுப்பு:1922 பிறப்புகள்
எஸ். எம். சித்தையா

**எஸ். எம். சித்தையா** (*S.M. Siddaiah*) ஓர் இந்திய அரசியல்வாதி ஆவார். இவர் இந்திய தேசிய காங்கிரசின் உறுப்பினராக இருந்தார். மேலும், 1957 முதல் 1967 வரை கர்நாடகத்தின் மைசூர் தொகுதியிலும், சாமராஜநகர் மக்களவைத் தொகுதியை 1957 முதல் 1977 வரையிலும் பிரநிதித்துவப் படுத்தினார். மேலும், மத்திய அரசிலும் பல பதவிகளை வகித்தார். (1967 க்கு முன் சாமராஜநகர் தொகுதி மைசூர் தொகுதியின் ஒரு பகுதியாக இருந்தது).

## மேற்கோள்கள்

பகுப்பு:4வது மக்களவை உறுப்பினர்கள்
பகுப்பு:3வது மக்களவை உறுப்பினர்கள்
பகுப்பு:2ஆவது மக்களவை உறுப்பினர்கள்
பகுப்பு:சாமராசநகர் மாவட்ட நபர்கள்
மோலி சாக்கோ

**மோலி சாக்கோ** (*Molly Chacko*) இந்தியாவின் கேரளாவைச் சேர்ந்த ஒரு நடுத்தர தொலைவு  ஓட்டப்பந்தய வீராங்கனையாவார்.  1969  ஆம் ஆண்டு மே மாதம் 15 ஆம் தேதியன்று இவர் பிறந்தார். சப்பான் நாட்டின் இரோசிமா நகரில் நடைபெற்ற ஆசிய விளையாட்டுப் போட்டிகளின் போது 3000 மீ ஓட்டப்பந்தயத்தை 9:06.42 நிமிடங்களில் ஓடி தேசிய சாதனையை நிகழ்த்தினார். இதே 1994 ஆம் ஆண்டில் 1500 மீட்டர் ஓட்டப்பந்தயத்திலும்  பந்தயத் தொலைவை 4:12.01 நிமிடங்களில் ஓடிய தேசிய சாதனையும் இவரிடமே இருந்தது. பின்னர் 1999 ஆம் ஆண்டு ஆகத்து மாதத்தில் இச்சாதனையை சுனிதா ராணி முறியடித்தார்.

முன்னாள் இந்திய நீச்சல் வீர்ர் செபாசுட்டியன் சேவியரை மோலி திருமணம் செய்து கொண்டார். தம்பதியர் இருவரும் தென்னக இரயில்வே துறையில் பணிபுரிகின்றனர்.

## மேற்கோள்கள்

## புற இணைப்புகள்
*
*All Athletics profile 

பகுப்பு:வாழும் மக்கள்
பகுப்பு:1969 பிறப்புகள்
பகுப்பு:இந்தியத் தடகள வீரர்கள்
பகுப்பு:கேரள மக்கள்
இலட்சுமிநாயக்கன்பாளையம்

**இலட்சுமிநாயக்கன்பாளையம்** என்பது *(LAKSHMINAICKENPALAYAM)* இந்தியாவின் தமிழ்நாடு மாநிலத்தில் கோவை மாவட்டத்தில் சுல்தான்பேட்டை வட்டாரத்தில் செலக்கரிச்சல் கிராம ஊராட்சிக்கு உட்பட்ட ஒரு கிராமம் ஆகும். இங்கு அரசு உதவிபெறும் மேல்நிலைப்பள்ளி ஒன்று அமைந்துள்ளது.

## அமைவிடம்
கடல் மட்டத்திலிருந்து சுமார் 449.93 மீ. உயரத்தில், () என்ற புவியியல் ஆள்கூறுகள் கொண்டு, இலட்சுமிநாயக்கன்பாளையம் அமைந்துள்ளது.

## அரசியல்
இலட்சுமிநாயக்கன்பாளையம் பகுதியானது, சூலூர் சட்டமன்றத் தொகுதி வரம்புக்கு உட்பட்டதாகும். மேலும் இப்பகுதி, கோயம்புத்தூர் மக்களவைத் தொகுதி சார்ந்தது.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள கிராமங்கள்
சித்தநாயக்கன் பாளையம்

**சித்தநாயக்கன்பாளையம்** என்பது இந்தியாவின் தமிழ்நாடு மாநிலத்தில் கோயம்புத்தூர் மாவட்டத்தில் சுல்தான்பேட்டை வட்டாரத்தில் செலக்கரிச்சல் கிராம ஊராட்சிற்கு உட்பட்ட ஓர் கிராமம் ஆகும். இது சூலூர் சட்டமன்றத் தொகுதிக்கும் கோயம்புத்தூர் மக்களவை தொகுதிக்கும் உட்பட்டதாகும்.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள கிராமங்கள்
நேதாஜி (திரைப்படம்)

**நேதாஜி** (*Nethaji*) என்பது 1996 ஆம் ஆண்டு வெளியான இந்திய தமிழ்  அதிரடித் திரைப்படமாகும்.  மூர்த்தி கிருஷ்ணா இயக்கிய  இந்த படத்தில் சரத்குமார், லிசா ரே ஆகியோர் முதன்மை பாத்திரங்களை ஏற்று நடித்துள்ளனர். ஜி. இரமேஷ், ஜி. சுரேஷ் ஆகியோர் தயாரித்த இந்த படத்திற்கு வித்தியாசாகர் இசையமைத்துள்ளார். இத்திரைப்படமானது  தீபாவளி வெளியீடுகளில் ஒன்றாக 1996 நவம்பர் 10  அன்று வெளி வந்தது.

## கதை
நேர்மையான உள்துறை அமைச்சரான கருணாமூர்த்தி ( கிட்டி) தன் மகள் பிரியாவை (லிசா ரே ) காப்பாற்ற  ஆளுநரைக் கொல்ல பயங்கரவாதிகளுக்கு உதவ வேண்டிய கட்டாயத்தில் உள்ளார். நேதாஜி ( சரத்குமார் ), நேர்மையான பத்திரிகையாளர், "இந்தியா" என்ற செய்தித்தாளை நடத்திவருகிறார். மேலும் பிரியாவை காதலிக்கிறார். பாபா ( பாபு ஆண்டனி ) தனது வலது கையான தர்மா (விமல்ராஜ்) மூலம் ஆயுதங்களை கடத்தும் பயங்கரவாதி ஆவார். நேதாஜி அறிவியலாளர் சிவசங்கரியை (மணிமாலா) பயங்கரவாதிகளிடமிருந்து காப்பாற்றுகிறார். காவல் துறை அதிகாரியான சரண் ( சரண்ராஜ் )  நேதாஜியை வாழ்த்தி பாபாவை கைது செய்கிறார். தர்மா நேதாஜியின் சகோதரி (சுதா), மருமகள் அம்மு (குழந்தை நிகிதா) ஆகியோரை காயப்படுத்தி, அம்முவை கடத்திச் செல்கிறார். அம்முவைக் கொல்வதாக நேதாஜியை தர்மா மிரட்டுகிறார். இதனால் நேதாஜி சிவசங்கரியை கடத்த வேண்டிய கட்டாயத்துக்கு ஆளாகிறார். நேதாஜி சிவசங்கரியை கடத்தி அம்முவை காப்பாற்றுகிறார். பின்னர் சரண் நேதாஜியை கைது செய்கிறார். இதன் பிறகு  நேதாஜி தன்னை குற்றமற்றவர் என்று எவ்வாறு நிரூபித்து பயங்கரவாதிகளை தண்டித்தார் எப்பதே கதை.

## நடிப்பு

*சரத்குமார் - நேதாஜியாக
*லிசா ரே நேதாஜியின் காதலி பிரியாவாக
*மணிவண்ணன் - மணியாக
*பாபு ஆன்டனி - பாபுவாக
*சரண்ராஜ் - சரணாக
*கிட்டி - கருணா மூர்த்தியாக
*செந்தில் 
*ஜோதி மீனா
*விமல்ராஜ் -தர்மாவாக
*மணிமாலா - சிவசங்கரியாக
*சுதா - நேதாஜியின் சகோதரியாக
*பேபி நிக்கிதா - அம்முவாக
*சிஐடி சகுந்தலா

## இசை
இப்படத்திற்கான இசையை  வித்தியாசாகர் அமைத்தார். பாடல் வரிகளை வாலி எழுதினார். இப்படத்தின் பாடல்கள் 1996 இல் வெளியிடப்பட்டது.

## குறிப்புகள்
 

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:1996 தமிழ்த் திரைப்படங்கள்
திம்மநாயக்கன்பாளையம்

**திம்மநாயக்கன்பாளையம்**  என்பது இந்தியாவின், தமிழ்நாடு மாநிலத்தில் அமைந்துள்ள கோவை மாவட்டம், சுல்தான்பேட்டை ஊராட்சி ஒன்றியத்தில் உள்ள செலக்கரிச்சல் ஊராட்சிக்கு உட்பட்ட ஒரு கிராமம் ஆகும்.  இக்கிராமமானது சூலூர் சட்டமன்றத் தொகுதிக்கும், கோயம்புத்தூர் மக்களவைத் தொகுதிக்கும் உட்பட்டதாகும்.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள கிராமங்கள்
கனால் 7

**கனால் 7** (Kanal 7) என்பது 1994 இல் ஆரம்பிக்கப்பட்ட ஒரு துருக்கிய நாட்டு தொலைக்காட்சி அலைவரிசை ஆகும். இது ஒரு நிலப்பரப்பு ஒளிபரப்பு உரிமத்தைக் கொண்டுள்ளது, மேலும் இந்த தொலைக்காட்சி செயற்கைக்கோள் வழியாக துருக்கி முழுவதும் கிடைக்கிறது. இந்த தொலைக்காட்சியில் நாடகத் தொடர்கள், நேர்காணல், சமையல் நிகழ்ச்சிகள் மற்றும் சமயம் சார்ந்த பல வகை நிகழ்ச்சிகள் ஒளிபரப்பாகின்றது. கனால் 7 என்பது தமிழில் அலைவரிசை 7 என்பதே அர்த்தம் ஆகும்.

இந்த தொலைக்காட்சியில் இந்திய நாட்டு இந்தி மொழித் தொடர்களான இது காதலா?, அலைபாயுதே, என் கணவன் என் தோழன், காதலுக்கு சலாம், சிந்து பைரவி, மதுபாலா, குங்கும் பாக்யா மற்றும் கொரியன் மொழித் தொடர்களான மூண் எம்பிரசிங் தி சன், மூன் லவ்வேர்ஸ்: ஸ்கேர்லெட் ஹார்ட் ரயீவ் போன்ற பல தொடர்கள் மொழி ஆக்கம் செய்யப்பட்டு ஒளிபரப்பாகிறது என்பது குறிப்பிடத்தக்கது.

## மேற்கோள்கள்

## வெளி இணைப்புகள்
*

பகுப்பு:துருக்கியில் தொலைக்காட்சி நிலையங்கள்
பகுப்பு:துருக்கிய மொழி தொலைக்காட்சி அலைவரிசைகள்
பகுப்பு:1994 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பிரமிளா ராணி பிரம்மா

**பிரமிளா ராணி பிரம்மா** (*Pramila Rani Brahma*) இந்தியாவின் அசாம் மாநிலத்தைச் சேர்ந்த போடோ அரசியல்வாதியாவார். இவர் போடோலாந்து மக்கள் முன்னணியில் இருந்து அசாம் சட்டமன்ற உறுப்பினராகத் தேர்ந்தெடுக்கப்பட்டார். 2016 ஆம் ஆண்டு சர்பானந்தா சோனோவால் தலைமையிலான அரசாங்கத்தில் பிரமிளா அமைச்சரானார்.

கவுகாத்தியில் 20 பேர் கொல்லப்பட்ட குண்டுவெடிப்பிற்காக 1992 இல் கைது செய்யப்பட்ட பிரமிளா ராணி பிரம்மா 2014 ஆம் ஆண்டு காங்கிரசுடனான தனது உறவை முறித்துக் கொள்ளும் வரை தருண் கோகோய் அரசாங்கத்தில் அமைச்சராக இருந்தார். அந்த ஆண்டு சட்டசபை தேர்தல்கள் வகுப்புவாத கலவரங்களுக்கு வழிவகுத்தன. பிரமிளா தொடர்ந்து ஆறாவது முறையாக கோக்ராஜர் கிழக்கு தொகுதியில் இருந்து தேர்ந்தெடுக்கப்பட்டார்.
## மேற்கோள்கள்

பகுப்பு:வாழும் மக்கள்
பகுப்பு:1951 பிறப்புகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:அசாம் அரசியல்
பகுப்பு:அசாம் சட்டமன்ற பெண் உறுப்பினர்கள்
நல்ல மனசுக்காரன்

**நல்ல மனசுக்காரன்** (*Nalla Manasukkaran*)  என்பது 1997 ஆம் ஆண்டு வெளியான இந்தியத் தமிழ்த் திரைப்படமாகும். ஜெய ராஜேந்திரன் இயக்கிய இப்படத்தை பி. கே. சதேவிவம் மற்றும் ஜெய ராஜேந்திரன் ஆகியோர் தயாரித்தனர். இந்த படத்தில் பாண்டியராஜன், ஜெயராகினி, செந்தில், எஸ். எஸ். சந்திரன் ஆகியோர் முக்கிய கதாபாத்திரங்களில் நடித்துள்ளனர். இந்த படத்திற்கு தேவா இசையமைத்தார்.

## நடிப்பு

*பாண்டியராஜன்
*ஜெயராகிணி
*செந்தில்
*எஸ். எஸ். சந்திரன்
*என்னுயிர் அலெக்ஸ்
*வி. கே. ராமசாமி
*வெண்ணிற ஆடை மூர்த்தி
*வடிவுக்கரசி
*ஜோதி மீனா
*ராக்கி
*வீரா
*காந்திமதி (நடிகை)
*கோவை சரளா
**சைக்கோ* ஆர். எஸ். நாதன்
*குமரிமுத்து
*இராக்கெட் இராமநாதன்
*பி. கே. சதாசிவம்
*எஸ். வி. இராமதாஸ்
*டி. கே. எஸ். நடராஜன்
*அலி
*சார்லஸ்
*மாரிமுத்து
*பிந்து சிறீ
*கனகபிரியா
*சிறீ மதி
*சியாமளா

## குறிப்புகள்
 

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1997 தமிழ்த் திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
பகுப்பு:செந்தில் நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:காந்திமதி நடித்த திரைப்படங்கள்
பகுப்பு:கோவை சரளா நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
தெல்லா காட்ஃபிரே

**தெல்லா காட்ஃபிரே** (*Della Godfrey*) தெலுங்கு தேசம் கட்சியைச் சேர்ந்த  ஓர் இந்திய அரசியல்வாதியாவார். ஆந்திரப் பிரதேச சட்டமன்றத்தின் ஆங்கிலோ-இந்திய உறுப்பினராக இவர் நியமிக்கப்பட்டார். சட்டமன்றத்தில் தெல்லா இரண்டு முறை பணியாற்றினார்.

## வாழ்க்கைக் குறிப்பு
காட்ஃபிரே ஐதராபாத்து நகரத்தில் பிறந்து வளர்ந்தார். இவரின் தந்தை ஆலன் காட்ஃபிரே ஐதராபாத் நிசாமின் இராயல் மின்ட் நிறுவனத்தில் ஒரு பொறியாளராக இருந்தார்.  தாயார் மார்யோரி காட்ஃபிரே ஒரு கல்வியாளராவார். சட்டமன்ற உறுப்பினராகவும் நாடாளுமன்ற உறுப்பினராகவும் பணியாற்றியுள்ளார்.  தெல்லா காட்ஃபிரே ரோசாரி கன்னிமட  உயர்நிலைப் பள்ளியிலும் கோட்டி மகளிர் கல்லூரியிலும் பயின்றார். இராயல் டச்சு விமான நிறுவனத்தில்  மேலாளராக தெல்லா பணிபுரிந்தார். இரண்டு முறை ஆந்திர பிரதேச சட்டமன்ற உறுப்பினராக தேர்ந்தெடுக்கப்பட்டு 2004 ஆம் ஆண்டு வரை சட்டமன்ற உறுப்பினராகப் பணியாற்றினார். 2019 ஆம் ஆண்டு ஏப்ரல் மாதம் 23 ஆம் நாளன்று தெல்லா காட்ஃபிரே இறந்தார்.

## மேற்கோள்கள்


பகுப்பு:2019 இறப்புகள்
பகுப்பு:ஆந்திரப் பிரதேச அரசியல்வாதிகள்
பகுப்பு:ஆந்திரப் பிரதேச சட்டமன்ற உறுப்பினர்கள்
சாரி எனக்கு கல்யாணமாயிடிச்சி

**சாரி எனக்கு கல்யாணமாயிடிச்சி** (*Sorry Enaku Kalyanamayidichu*) என்பது 2005 ஆம் ஆண்டு வெளியான இந்தியத் தமிழ் திரைப்படம் ஆகும். சாகர் இயக்கிய இப்படத்தில்,  சிறீமன், சொணமால்யா மற்றும் புளோரா சைனி ஆகியோர் நடித்ததுள்ளனர். இந்தப் படத்திற்கு முதலில் சென்னையில் உள்ள பிராந்திய தணிக்கைக் குழுவால் தணிக்கைச் சான்றிதழ் மறுக்கப்பட்டது. பின்னர் மும்பையில் உள்ள மேல்முறையீட்டுக் குழுவிற்கு அனுப்பபட்டு சான்றிதழ் பெறப்பட்டது. இது 2004 ஆம் ஆண்டு வெளியான தெலுங்கு திரைப்படமான *சாரி நாக்கி பெல்லய்யிந்தி*  என்ற படத்தின் மறுஆக்கம் ஆகும். இது பின்னர் 2011 இல் இந்தியில் *Sheetal Bhabhi.com* என மறுஆக்கம் செய்யப்பட்டது.

## நடிப்பு

* சிறீமன் -அசோக்காக
* சொர்ணமால்யா (நடிகை) -அபர்ணாவாக
* புளோரா சைனி -மஞ்சுவாக
* எம். எசு. பாசுகர் -அழகுசுந்தரமாக
* சின்னி ஜெயந்த் -இரகுவாக
* சிட்டிபாபு -முரளியாக
* பாண்டு -நாராயணணாக
* லிவிங்ஸ்டன் -அப்புவாக
* குணால் -விஜயாக
* மனோபாலா
* கே. இராஜன்
* முத்துக்காளை -பாண்டியாக
* சகீலா -பாபியாக
* பிரியங்கா

## குறிப்புகள்
 

பகுப்பு:2005 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:லிவிங்ஸ்டன் நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
வண்ணக் கனவுகள்

**வண்ணக் கனவுகள்** (*Vanna Kanavugal*) என்பது 1987 ஆம் ஆண்டு வெளியான இந்தியத் தமிழ்த் திரைப்படமாகும்.  அமீர்ஜானால் இயக்கப்பட்ட இப்படமானது, ராஜம் பாலசந்தர், புஷ்பா கந்தசாமி ஆகியோரால் தயாரிக்கப்பட்டது.  இந்த படத்தில் கார்த்திக், முரளி, ஜெயசிறீ, சார்லி, நாசர் ஆகியோர் முக்கிய கதாபாத்திரங்களில் நடித்தனர். வி. எஸ். நரசிம்மன் இசையமைத்தார். இந்தப் படம் மலையாளப் படமான *ஆதியொழுக்களிலின்* மறு ஆக்கம் ஆகும்.

## நடிப்பு

* கார்த்திக்
* முரளி
* ஜெயசிறீ
* ஆனந்த்
* சார்லி
* நாசர்
* சுந்தர்
* டைப்பிஸ்ட் கோபு
* பாபு மோகன்
* நேசனல் செல்லையா

## குறிப்புகள்
 

பகுப்பு:மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:1987 தமிழ்த் திரைப்படங்கள்
பகுப்பு:கார்த்திக் நடித்த திரைப்படங்கள்
பகுப்பு:முரளி நடித்த தமிழ்த் திரைப்படங்கள்
பகுப்பு:நாசர் நடித்த தமிழ்த் திரைப்படங்கள்
பகுப்பு:சார்லி நடித்த திரைப்படங்கள்
நிலா பெண்ணே

**நிலா பெண்ணே** (*Nila Pennae*)  என்பது 1990 ஆம் ஆண்டு வெளியான இந்தியத் தமிழ் திரைப்படமாகும். வி. தமிழழகன் இயக்கிய இப்படத்தில் திவ்ய பாரதி, ஆனந்த் ஆகியோர் முக்கிய வேடங்களில் நடித்தனர். துணை வேடங்களில்  வெண்ணிற ஆடை மூர்த்தி, சனகராஜ் ஆகியோர் நடித்தனர். ஆர். எம். வீரப்பன் தயாரித்த இந்தப் படத்திற்கு வித்தியாசாகர் இசையமைத்தார். இப்படமானது 1990 சூலை 5 அன்று வெளியிடப்பட்டது.

## கதை
ஆனந்த் நகரத்தில் வசிக்கும் ஒரு இளைஞன். நகர வாழ்க்கையில் ஏற்பட்ட மன அழுத்தத்தினால் அவதியுறுகிறான். அதிலிருந்து விடுபட காட்டுக்குள் உள்ள ஒரு கிராமத்தில் சிறிது காலம் தங்க முடிவு செய்கிறான். அங்கு ஒரு வயதான குருவால் உருவாக்கப்பட்ட ஒரு பெண்ணை (திவ்ய பாரதி)  சந்திக்கிறான். அவளைக் கண்டதும் ஆனந்த் காதல் கொள்கிறான். ஆனந்த் அவளை சூர்யா என்று அழைக்கிறான். அவள் அவனுக்கு வாழ்க்கையின் அழகைக் காட்டுகிறாள்.

## நடிப்பு
* ஆனந்த் . . . . கிருஷ்ணமூர்த்தி
* திவ்ய பாரதி . . . . சூர்யா
* வெண்ணிற ஆடை மூர்த்தி
* சனகராஜ்

## வெளியீடு
படம் விமர்சன ரீதியாகவும் வணிக ரீதியாகவும் தோல்வியடைந்தது.

## இசை
இப்படத்திற்கு வித்யாசாகர் இசையமைத்தார். பாடல்கள் 1989 ஆம் ஆண்டு வெளியிடப்பட்டன.

## மேற்கோள்கள்

## வெளி இணைப்புகள்
*https://www.imdb.com/title/tt0323410/
பகுப்பு:இந்தியத் தமிழ்த் திரைப்படங்கள்
பகுப்பு:1990 தமிழ்த் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
திக்கி தோல்மா

**திக்கி தோல்மா**  (*Dicky Dolma*) 19 வயதில் எவரெசுட்டு சிகரத்தை எட்டிய இந்தியப் பெண்ணாவார். 1974 ஆம் ஆண்டு ஏப்ரல் மாதம் 5 ஆம் தேதியன்று இவர் பிறந்தார். 1993 ஆம் ஆண்டு மே மாதம் 10 ஆம் தேதியன்று இளைய பெண்மணியான திக்கி தோல்மா  இந்த மலையேற்றச் சாதனையை நிகழ்த்தினார்.

இந்திய-நேபாள எவரெசுட்டு பயணத்தில் இச்சாதனை நடந்தது. இந்த இந்தோ-நேபாள மகளிர் எவரெசுட்டு பயணக் குழுவை  1984 ஆம் ஆண்டு எவரெசுட்டு  சிகரத்தை அடைந்த முதல் இந்தியப் பெண் பச்சேந்திரி பால் வழிநடத்தினார். ஒரு பனிச்சறுக்கு வீரராக இருந்த திக்கி 1989 அகில இந்திய திறந்த ஆலி பனிச்சறுக்கு விழா மற்றும் 1999 ஆம் ஆண்டு  ஆசிய குளிர்கால விளையாட்டு உட்பட பல விளையாட்டு போட்டிகளில் கலந்து கொண்டார்.  பனிச்சறுக்கு பயிற்சி வகுப்புகள் மற்றும் அடிப்படை மலையேறும் படிப்புகளை திக்கி மணலி நிறுவனத்தில் எடுத்தார். திக்கி தோல்மாவின் அதே பயணத்தில், சந்தோசு யாதவ் இரண்டாவது முறையாக எவரெசுட்டு சிகரத்தை ஏறினார்.  இரண்டு முறை உச்சிக்கு சென்ற முதல் பெண் என்ற சிறப்பை அவர் பெற்றார்.  திக்கி தோல்மா இந்தியாவின் இமாச்சலப் பிரதேசம் மனாலிக்கு அருகேயுள்ள பல்சான் கிராமத்தைச் சேர்ந்தவராவார். திக்கி தோல்மாவுக்கு 1994 ஆம் ஆண்டிற்கான தேசிய சாகச விருதும் வழங்கப்பட்டது . 
## எவரெசுட்டு சிகரத்தை எட்டிய இளைய பெண்மணிகள்
* சூங்கோ தபே - 22 செப்டம்பர் 1939 ஆம் ஆண்டு பிறந்தார் - 16 மே 1975 அன்று 35 வயது, 236 நாட்கள்
* பச்சேந்திரி பால்- 25 ஏப்ரல் 1954 ஆம் ஆண்டு பிறந்தார் - 23 மே 1984, வயது 30 ஆண்டுகள், 28 நாட்கள்
* சரோன் வூடு - 18 மே 1957 இல் பிறந்தார் - 20 மே 1986, வயது 29 ஆண்டுகள், 2 நாட்கள்
* லிடியா பிராடே- அக்டோபர் 9, 1961 இல் பிறந்தார் - அக்டோபர் 14, 1988, வயது 27 ஆண்டுகள், 5 நாட்கள்
* சந்தோசு யாதவ்- 10 அக்டோபர் 1967 இல் பிறந்தார் - 12 மே 1992, 24 வயது, 215 நாட்கள்
* கிம் சூன்-யோ - 10 ஆகத்ட் 1970 இல் பிறந்தார்-10 மே 1993, வயது 22 ஆண்டுகள், 273 நாட்கள்
* திக்கி தோல்மா - 5 ஏப்ரல் 1974 இல் பிறந்தார் - 10 மே 1993, வயது 19 வயது, 35 நாட்கள்

## மேற்கோள்கள்

## புற இணைப்புகள்
*திக்கி தோல்மா எவரெசுட்டு வரலாறு

பகுப்பு:வாழும் மக்கள்
பகுப்பு:1974 பிறப்புகள்
பகுப்பு:எவரெஸ்ட் மலையேறியோர்
பகுப்பு:இந்திய மலையேற்ற வீரர்கள்
என் பொட்டுக்கு சொந்தக்காரன்

**என் பொட்டுக்கு சொந்தக்காரன்** (*En Pottukku Sonthakkaran*) என்பது 1991 ஆம் ஆண்டு வெளியான இந்தியத்  தமிழ்  திரைப்படமாகும். சேகர் ராஜா இயக்கிய இப்படத்தை  கவிதாலாயா புரொடக்சன்ஸ் தயாரித்தது.  இந்த படத்தில் ராம்கி, சசிகலா, அஞ்சு, ஸ்ரீவித்யா ஆகியோர் நடித்துள்ளனர். இப்படம் 1991, நவம்பர் 5 அன்று வெளியானது.

## நடிப்பு

* ராம்கி 
* சசிகலா 
* அஞ்சு 
* ஸ்ரீவித்யா 
* ஆனந்த் 
* ரவிச்சந்திரன் 
* மனோரமா 

## இசை
இப்படத்திற்கான இசையை தேவா அமைத்தார்.

## வெளியீடும்,  வரவேற்பும்
*என் பொட்டுக்கு சொந்தக்காரன் 1991 நவம்பர் 5 அன்று* தீபாவளியை முன்னிட்டு  வெளியானது. இப்படத்தை பிரதிக் பிக்சர்ஸ் விநியோகித்தது. *[[இந்தியன் எக்சுபிரசு|தி இந்தியன் எக்ஸ்பிரசின்]]* என். கிருஷ்ணசாமி திரைப்படத்தின் தொடக்கத்தையும் நடிகர்கள் சிலரின் நடிப்பையும் நேர்மறையாக விமர்சனம் செய்தார்.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:தேவா இசையமைத்த திரைப்படங்கள்
பகுப்பு:1991 தமிழ்த் திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:ரவிச்சந்திரன் நடித்த திரைப்படங்கள்
பகுப்பு:மனோரமா நடித்த திரைப்படங்கள்
முதல் குரல்

**முதல் குரல்** (*Mudhal Kural*) என்பது 1992 ஆம் ஆண்டு வெளியான இந்தியத் தமிழ் நாடகத் திரைப்படம் ஆகும். வி. சி. குகநாதன் இயக்கிய இப்படத்தை நெல்லை ஆனந்தன் வரதாநந்தன் தயாரித்தார். இப் படத்தில் சிவாஜி கணேசன், அர்ஜுன் , கனகா ஆகியோர் முக்கிய கதாபாத்திரங்களில் நடித்தனர். இந்த படத்திற்கு சந்திரபோஸ் இசையமைத்தார்.

## நடிப்பு

* சிவாஜி கணேசன் -ஜீவாவாக
* அர்ஜுன் -கரணாக
* கனகா -வள்ளியாக
* விஜயகுமார் -வேலுத்தம்பியாக
* ஆனந்த் குமரனாக
* மஞ்சுளா மோகனாம்பாவாக
* ஜெயபாரதி
* ஸ்ரீஜா ரேகாவாக
* ஜெய்கணேஷ் வாசுவாக
* சின்னி ஜெயந்த்
* சார்லி
* தென்னவன்
* எம். எசு. பாசுகர்

## இசை
இப்படத்திற்கு சந்திரபோஸ் இசையமைத்தார். அனைத்து பாடல்களையும் புலவர் புலமைப்பித்தன் இயற்றினார்.

* "உன்னைத்தான் அழைக்கிறேன்" -  யேசுதாஸ், கேஎஸ் சித்ரா
* "ஆடுவோம்" - கே. ஜே யேசுதாஸ்
* "வச்சுக்க" - மலேசியா வாசுதேவன், லலிதா சகரி
* "தம்பி பாட்டுக்கட்டி" - மலேசியா வாசுதேவன்
* "உயிர்தந்தும்" - கே. ஜே. யேசுதாஸ்
* "வேட்டைக்காரன்தானே" - மலேசியா வாசுதேவன்

## குறிப்புகள்
 

பகுப்பு:இந்தியத் தமிழ்த் திரைப்படங்கள்
பகுப்பு:1992 தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:அர்ஜூன் நடித்த தமிழ்த் திரைப்படங்கள்
பகுப்பு:சந்திரபோஸ் இசையமைத்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
பகுப்பு:சார்லி நடித்த திரைப்படங்கள்
பகுப்பு:எம். எசு. பாசுகர் நடித்த திரைப்படங்கள்
பார்வையின் மறுபக்கம்

**பார்வையின் மறுப்பக்கம்** (*Parvaiyin Marupakkam*) என்பது 1982 ஆம் ஆண்டு வெளியான இந்திய தமிழ்  பரபரப்பூட்டும் திரைப்படம் ஆகும். இப்படம் இப்னாடிசத்தை அடிப்படையாகக் கொண்டது.  கே. எம். பாலகிருஷ்ணன் இயக்கிய இப்படத்தில் விஜயகாந்த் முக்கியக் கதாபாத்திரத்தில் நடித்தார். மேலும் இப்படத்தில் எம். என். நம்பியார், ஸ்ரீபிரியா, சிவசந்திரன், சில்க் ஸ்மிதா உள்ளிட்டோரும் நடித்துள்ளனர். இப்படத்தில் பார்த்திபன், ரோகிணி ஆகியோர் அவர்களின் தொழில் வாழ்க்கையின் ஆரம்பக் கட்டத்தில்,  துணை வேடங்களில் நடித்துள்ளனர்.

## நடிப்பு

* விஜயகாந்த் -விஜய்
* ஸ்ரீபிரியா -சித்ரா
* எம். என். நம்பியார் -விஸ்வநாதர்
* கே. கே. சௌந்தர் பாதிரியார்
* சிவசந்திரன் சிவா
* வனிதா
* ரோகிணி விஸ்வநாத்தின் மகள்
*  பார்த்திபன் - வழக்கறிஞர்
* சில்க் ஸ்மிதா -அனிதா
* பேராசிரியர் வி. கோபாலகிருஷ்ணன் -பேராசிரியர் பீட்டர்
* கீதாவாக மீனா 
* குமரிமுத்து வழக்கறிஞர்

## இசை
இந்தப் படத்தின் பாடல்களுக்கு சந்திரபோஸ் இசையமைத்திருந்தார். பாடல்களைக் கவிஞர்கள் கண்ணதாசன், வாலி, வைரமுத்து ஆகியோர் எழுதினர்.

## மேற்கோள்கள்

பகுப்பு:இந்தியத் தமிழ்த் திரைப்படங்கள்
பகுப்பு:1982 தமிழ்த் திரைப்படங்கள்
பகுப்பு:சந்திரபோஸ் இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:சில்க் ஸ்மிதா நடித்த திரைப்படங்கள்
பகுப்பு:சிறீபிரியா நடித்த திரைப்படங்கள்
பகுப்பு:பார்த்திபன் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
அருணகிரிநாதர் (ஆதீனம்)

**ஸ்ரீலஸ்ரீ அருணகிரிநாத ஞானசம்பந்த தேசிக பரமாச்சாரிய சுவாமிகள்** என்ற **அருணகிரிநாதர்** () (- மறைவு: 2021 ஆகஸ்ட் 13) மதுரை ஆதீனத்தின் 292 ஆவது குருமகா சன்னிதானமாவார். தமிழ்த் தொண்டு, ஆன்மீகத் தொண்டு, சமூகத் தொண்டுகளிலும் ஈடுபட்டவர்.

## இளமைக் காலம்
மயிலாடுதுறை மாவட்டம் சீர்காழியில் பிறந்து பள்ளிப் படிப்பை முடித்தார். இவர் 1980 களில் முரசொலி இதழின் பத்திரிக்கையாளராக இருந்தார்.

## ஆன்மீகப் பணிகள்
இவரின் தந்தை அறிவுறுத்தலில் திருவாவடுதுறை ஆதின மடத்தில் சேர்ந்து சைவ சமயக் கல்வியைக் கற்றார். பின்னர் தருமை ஆதீனத்தில் தம்பிரானாக இருந்து 1975 மே 27ம் தேதி மதுரை ஆதீன இளைய குருமகா சன்னிதானமாகப் பெறுப்பேற்றார். 1980 ஆம் ஆண்டு மார்ச் 14 ஆம் தேதி 292 ஆவது குரு மகா சன்னிதானமாகப் பட்டம் பெற்றார். மொரிசியஸ், சிங்கப்பூர், மலேசியா போன்ற நாடுகளுக்குச் சென்று சைவ நெறியைப் பரப்பினார். பல கோயில்களில் தமிழில் குடமுழுக்க நிகழ்ச்சிகளை நடத்தினார். மாற்று மத நிகழ்ச்சிகளிலும் கலந்து கொண்டு சமய நல்லிணக்கம் பேணினார்.

## அரசியல் செயல்பாடுகள்
இலங்கை இனப்பிரச்சினையில் இலங்கை அரசுக்கு எதிராகவும், ஈழ விடுதலைக்கு ஆதரவாகவும் பல்வேறு பரப்புரைகள் செய்தார். 2014 நாடாளுமன்றத் தேர்தலிலும் 2016 சட்டமன்றத் தேர்தலிலும் அதிமுக கட்சிக்கு ஆதரவாகத் தேர்தல் பிரச்சாரம் செய்தார். 2019 ஆம் ஆண்டு இந்திய நாடாளுமன்றத் தேர்தலில் அதிமுக பாஜக கூட்டணி வெற்றி பெறும் என்றார்.

2012 ஏப்ரல் 12 இல் அடுத்த பீடாதிபதியாக நித்யானந்தாவை இவர் தேர்ந்தெடுத்த நிகழ்வு சர்ச்சையானது. அதன் தொடர்ச்சியாக மதுரை உயர்நீதிமன்றத்தில் வழக்கும் நிலுவையில் உள்ளது. உடல்நலக்குறைவால் 2021 ஆகஸ்ட் 13 ஆம் நாள் வெள்ளிக்கிழமை இரவு மறைந்தார்.

இவருக்குப் பின்மதுரை ஆதீனத்தின் 293-வது மடாதிபதியாக ஹரிஹர தேசிக பரமாச்சாரியர் 23 ஆகஸ்டு 2021 அன்று முடிசூட்டப்பட்டார்.

## மேற்கோள்கள்

பகுப்பு:சைவ ஆதீனங்கள்
பகுப்பு:2021 இறப்புகள்
பகுப்பு:மயிலாடுதுறை மாவட்ட மக்கள்
பகுப்பு:மதுரை மக்கள்
கீரைப்பட்டி

**கீரைப்பட்டி** (*Kiraipatty*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது கீரைப்பட்டி ஊராட்சிக்கு உட்பட்டது.

## அமைவிடம்
இந்த ஊரானது மாவட்ட தலைநகரான தருமபுரியிலிருந்து 46 கிலோமீட்டர் தொலைவிலும், அரூரிலிருந்து 6 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°00'15.5"N 78°32'06.7"E ஆகும்.

## மக்கள் வகைப்பாடு
2011 மக்கள் தொகை கணக்கெடுப்பின்படி இக்கிராமத்தில் 535 குடும்பங்களும் 2,027 மக்களும் வசித்து வந்தனர். இதில் 1,020 ஆண்களும் 1,007 பெண்களும் அடங்குவர்.

## மேற்கோள்

பகுப்பு:தர்மபுரி மாவட்டத்திலுள்ள கிராமங்கள்
அலகா கேசவ் தேசுபாண்டே

**அலகா கேசவ் தேசுபாண்டே**  (*Alaka Keshav Deshpande*)  இந்தியாவைச் சேர்ந்த மருத்துவர் மற்றும் சமூக சேவையாளராவார். மருத்துவத்துறை தொடர்பான பல்வேறு நூல்களை எழுதி வெளியிட்டுள்ளார்.

எயிட்சு நோயாளிகளுக்காக பணியாற்றியதற்காக அலகா நன்கு அறியப்படுகிறார்.  மும்பையில் ஜேஜே மருத்துவமனையில் இவர் பணிபுரிந்தார். 1990 ஆம் ஆண்டு முதல் எச்ஐவி புற நோயாளிகள் பிரிவைத் தொடங்கினார். 2003-04 ஆண்டு முதல் 2011 ஆம் ஆண்டு வரை எதிர்-ரெட்ரோவைரல் சிகிச்சைப் பிரிவை நிறுவி தலைமை வகித்தார். மருத்துவமனையில் இருந்து இந்த காலத்திற்கு அவர் எந்த சம்பளமும் எடுக்கவில்லை என்பது குறிப்பிடத்தக்கது. 2001 ஆம் ஆண்டு இந்தியாவின் 4 வது உயர்ந்த குடிமக்கள் விருதான பத்மசிறீ விருது  இவருக்கு வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:பத்மசிறீ விருது பெற்ற மருத்துவத்துறையினர்
பகுப்பு:மும்பையைச் சேர்ந்தவர்கள்
பகுப்பு:சமூக சேவகர்கள்
பகுப்பு:மகாராட்டிர மக்கள்
பகுப்பு:இந்தியப் பெண் மருத்துவர்கள்
பகுப்பு:மராத்தியர்கள்
தாரா தியோதர்

**தாரா தியோதர்** (**Tara Deodhar)**  இந்தியாவைச் சேர்ந்த ஒரு பெண் இறகுப்பந்து வீராங்கனையாவார். டென்னிசு விளையாட்டிலும் இவர் ஒரு சிறந்த வீராங்கனையாக இருந்தார். இந்தியாவின் துடுப்பாட்ட விளையாட்டு வீரர் திங்கர் பல்வந்து தியோதரின் மகளாகவும் இவர் அறியப்படுகிறார். 1924 ஆம் ஆண்டு தாரா தியோதர் பிறந்தார்.

## கல்வி
1946 ஆம் ஆண்டு தாரா தியோதர் அமெரிக்காவின் விசுகான்சின் பல்கலைக்கழகத்தில் படித்தார்.

## தொழில்
தாரா தியோதர் தனது சகோதரி சுந்தர் தியோதருடன் இணைந்து 1942 ஆம் ஆண்டு இறகுப்பந்தாட்டப் பெண்கள் இரட்டையர் பிரிவில் தனது முதல் தேசிய பட்டத்தை வென்றார். 1942 மற்றும் 1954 ஆம் ஆண்டுகளுக்கு இடையில் தியோதர் சகோதரிகள், சுமன், சுந்தர் மற்றும் தாரா ஆகியோர் இந்திய தேசிய இறகுப்பந்து வெற்றியாளர்  போட்டிகளின் அனைத்துப் பிரிவு போட்டிகளிலும் ஆதிக்கம் செலுத்தினர். மூத்தவரான தாரா 1942-1944 ஆம் ஆண்டு காலத்தில் ஒற்றையர் பட்டத்தை தொடர்ந்து மூன்று ஆண்டுகளாக வென்று சாதனை படைத்தார்.

தாரா  ஒரு வலுவான டென்னிசு வீரராகவும் இருந்தார். விசுகான்சின்-மேடிசன் பல்கலைக்கழகத்தில் படிக்கும் போது, அமெரிக்க டென்னிசு வெற்றியாளர் கோப்பை போட்டியில் வெளிநாட்டு டென்னிசு வீரர்களில் தாரா தியோதர் ஐந்தாவது இடத்தைப் பெற்றார்.

## மேற்கோள்கள்


பகுப்பு:1924 பிறப்புகள்
பகுப்பு:மராத்தியர்கள்
பகுப்பு:இந்திய இறகுப்பந்தாட்ட வீரர்கள்
பகுப்பு:இந்திய டென்னிஸ் வீரர்கள்
சுந்தர் தியோதர்

**சுந்தர் தியோதர்** (*Sunder Deodhar*) இந்தியாவைச் சேர்ந்த ஒரு பெண் இறகுப்பந்து வீராங்கனையாவார். இந்தியாவின் துடுப்பாட்ட விளையாட்டு வீரர் திங்கர் பல்வந்து தியோதரின் மகளாகவும் இவர் அறியப்படுகிறார். பட்வர்தன் என்பவரை திருமணம் செய்து கொண்டார் என்பதால் இவர் சுந்தர் பட்வர்தன் என அழைக்கப்பட்டார்.

## தொழில்
சுந்தர் தியோதர் தனது சகோதரி தாரா தியோதருடன் இணைந்து 1942 ஆம் ஆண்டு இறகுப்பந்தாட்டப் பெண்கள் இரட்டையர் பிரிவில் தனது முதல் தேசிய பட்டத்தை வென்றார். 1942 மற்றும் 1954 ஆம் ஆண்டுகளுக்கு இடையில் தியோதர் சகோதரிகள், சுமன், சுந்தர் மற்றும் தாரா ஆகியோர் இந்திய தேசிய இறகுப்பந்து வெற்றியாளர்  போட்டிகளின் அனைத்துப் பிரிவுகளிலும் ஆதிக்கம் செலுத்தினர். 1946 ஆம் ஆண்டு சபல்பூரில் நடைபெற்ற தேசிய விளையாட்டுப் போட்டிகளில் சுந்தர் தியோதர் மூன்று பட்டங்களை வென்றார். 
## மேற்கோள்கள்


பகுப்பு:வாழும் மக்கள்
பகுப்பு:இந்திய இறகுப்பந்தாட்ட வீரர்கள்
பகுப்பு:மராத்தியர்கள்
பகுப்பு:மகாராட்டிர விளையாட்டு வீரர்கள்
ஓஸ்கே யாகிசு

**ஓஸ்கே யாகிசு** (Özge Yağız) (பிறப்பு: 10 ஏப்ரல் 1997) என்பவர் துருக்கிய நாட்டு தொலைக்காட்சி நடிகை ஆவார். இவர் 2017 ஆம் ஆண்டு 'அடேனி சென் கோய்' என்ற தொடர் மூலம் நடிப்புத் துறைக்கு அறிமுகமானார். அதைத் தொடர்ந்து 2019 ஆம் ஆண்டு யெமின் என்ற தொடரில் கதாநாயகியாக 'ரெய்ஹான்' என்ற கதாபாத்திரத்தில் நடித்தார். இந்த தொடர் அவருக்கு மிகப்பெரிய வெற்றியையும் புகழையும் கொடுத்தது.

## வாழ்க்கை மற்றும் தொழில்
ஓஸ்கே யாகிசு 10 ஏப்ரல் 1997 இல் துருக்கியில் இசுதான்புல் நகரில் பிறந்தார். இவர் தனது கல்வியை பாக்கன்ட் பல்கலைக்கழகத்தில் தொடர்பு அறிவியலில் பட்டம் பெற்றார். 2017 ஆம் ஆண்டு 'அடேனி சென் கோய்' என்ற தொடரின் மூலம் சின்னத்திரையில் அறிமுகமானார், அதைத் தொடர்ந்து 2019 ஆம் ஆண்டு யெமின் என்ற தொடரில் கதாநாயகியாக நடித்தார். இந்த தொடரில் இவருக்கு ஜோடியாக நடிகர் கோக்பெர்க் திமிர்சி என்பவர் நடித்தார். இருவரின் நடிப்பு பலரால் விருப்பப்பட்டது. அதைத் தொடர்ந்து 2020 ஆம் ஆண்டு 'சொல் யனிம்' என்ற தொடரில் சீரா என்ற கதாபாத்திரத்தில் நடித்தார்.

## மேற்கோள்கள்

## வெளி இணைப்புகள்
* 

பகுப்பு:1997 பிறப்புகள்
பகுப்பு:வாழும் மக்கள்
பகுப்பு:துருக்கிய தொலைக்காட்சி நடிகைகள்
புர்கான் ஆண்டிச்சு

**புர்கான் ஆண்டிச்சு** (Furkan Andıç) (பிறப்பு: 4 ஏப்ரல் 1990)  என்பவர் துருக்கிய நாட்டு நடிகர் மற்றும் வடிவழகர் ஆவார். இவர் பிர் குராபியே மசாலி (2012), கோலேஜ் கோன்லே (2011),  மெரியம் (2017) போன்ற தொடர்களில் நடித்ததன் மூலம் அறியப்படும் நடிகர் ஆனார்.

## ஆரம்பகால வாழ்க்கை
ஆண்டிச்சு 4 ஏப்ரல் 1990 இல் துருக்கியின் இசுதான்புல்லில் பிறந்து வளர்ந்தார். அவரது தாய் போஸ்னிய வம்சாவளியைச் சேர்ந்தவர், அவரின் தந்தை துருக்கியின் டிராப்சோனைச் சேர்ந்தவர். அவர் 2012 இல் யெடிடெப் பல்கலைக்கழகத்தில் பட்டம் பெற்றார். இவருக்கு ஒன்று அண்ணன் மற்றும் ஒரு தம்பி உண்டு.

## மேற்கோள்கள்

## வெளி இணைப்புகள்
* 

பகுப்பு:1990 பிறப்புகள்
பகுப்பு:வாழும் மக்கள்
பகுப்பு:துருக்கிய தொலைக்காட்சி நடிகர்கள்
பகுப்பு:துருக்கிய திரைப்பட நடிகர்கள்
கேன் யமன்

**கேன் யமன்** (Can Yaman) (பிறப்பு: 8 நவம்பர் 1989) என்பவர் துருக்கிய நாட்டு நடிகர், வடிவழகர் மற்றும் வழக்கறிஞர் ஆவார். இவர் 2014 ஆம் ஆண்டு 'கோனல் இஸ்ரி' என்ற தொடரின் மூலம் நடிப்பு துறைக்கு அறிமுகமானார். அதைத் தொடர்ந்து இனதினா அஸ்க் (2015), ஹாங்கிமிஸ் செவ்மெடிக் (2016), டோலுனே (2017), எர்கென்சி குஸ் (2018-2019) போன்ற பல தொடர்களில் நடித்ததன் மூலம் துருக்கியில் மிகவும் அறியப்படும் நடிகர் ஆனார். இவர் 2018 ஆம் ஆண்டில் எர்கென்சி குஸ் என்ற தொடரில் நடித்ததற்காக சிறந்த நடிகருக்கான கோல்டன் பட்டர்பிளை விருது பெற்றார்.

## ஆரம்பகால வாழ்க்கை
யமன் 8 நவம்பர் 1989 இல் துருக்கி நாட்டில் இசுதான்புல்லில் ஒரு நடுத்தர குடும்பத்தில் பிறந்தார். இவரது தந்தைவழி தாத்தா கொசோவோ-அல்பேனியன் வம்சாவளியைச் சேர்ந்தவர் மற்றும் இவரது தந்தைவழி பாட்டி வடக்கு மாசிடோனியாவில் இருந்து அல்பேனியா நாட்டிற்கு குடியேறியவர் ஆவார். இவரது பெற்றோர்கள் இவரின் 5 வயதில் விவாகரத்து செய்து பிரிந்தனர். அதன் பிறகு பாட்டி யின் அரவணைப்பில் வளர்ந்தார். அதைத் தொடர்ந்து 2012 ஆம் ஆண்டில் யெடிடெப் பல்கலைக்கழகத்தின் சட்டத் துறையில் பட்டம் பெற்றார். இவர் கால்பந்து பயிற்சியாளர் ஃபுவட் யமானின் மருமகன் என்பது குறிப்பிடத்தக்கது.

## மேற்கோள்கள்

## வெளி இணைப்புகள்
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:துருக்கிய தொலைக்காட்சி நடிகர்கள்
பகுப்பு:துருக்கிய திரைப்பட நடிகர்கள்
நீதியின் நிழல்

**நீதியின் நிழல்** (*Needhiyin Nizhal*) என்பது  1985 ஆம் ஆண்டு வெளியான இந்தியத் தமிழ் திரைப்படம் ஆகும். பாரதி -  வாசு இயக்கிய இப்படத்தை  சாந்தி நாராயணசாமி தயாரித்தார். இந்த படத்தில் சிவாஜி கணேசன், ராதா, பிரபு, எம். என். நம்பியார் ஆகியோர் முக்கிய கதாபாத்திரங்களில் நடித்தனர். இந்த படத்திற்கு சங்கர் – கணேஷ் இசையமைத்தனர்.

## கதை
பொது மக்கள் மத்தியில், கிருஷ்ண பிரசாத் ( எம். என். நம்பியார் ) என்பவர் நற்பணிகள் செய்யும் ஒரு பணக்காரராக அறியப்படுகிறார். இவர் ஏழைகளுக்கு திருமணங்களை செய்வித்து அவர்களுக்கு வெளிநாடுகளில் வேலைகளைப் பெற்றுத்தருபவராகவும் அறியப்படுகிறார். இது உண்மையில்,  மணப்பெண்களை பாலியல் தொழிலுக்காக வெளிநாடுகளுக்கு அனுப்புவதற்கான ஒரு தந்திரமாகும். அவரது கூட்டாளிகளான எத்திராஜ் ( வினு சக்ரவர்த்தி ), நாகராஜ் ( சத்யராஜ் ), சுகுமார் ( சிவசந்திரன் ) ஆகியோருடன் சேர்ந்து, அவர் சட்ட விரோதமான செயல்களில் ஈடுபட்டு சட்டத்தில் இருந்து தப்பி வருகிறார். டிஐஜி நித்யானந்தம் கிருஷ்ண பிரசாத்தை பிடிக்க முயல்கிறார் அப்போது பலமாக குண்டு காயங்கள் பட்டு நித்தியானந்தம் சக்கர நாற்காலியில் அமரும் நிலைக்கு தள்ளப்படுகிறார். நித்யானந்தத்தின் மூத்த மகன் விஜய் ( பிரபு ), அப்போதுதான் கல்லூரியில் படித்துவந்தவர். அவரது காதலி சொப்னா ( ராதா ) திடீரென அவனுடைய காதலை முறித்துக் கொண்டதால், மன வேதனையுடன் உள்ளார். எப்போதும் நியாயமான விசயத்துக்காக சண்டை போடுவாராக விஜய் உள்ளார். அவரின் தந்தை காயமடைந்த பிறகு அவர் காவல்துறையில் சேர உத்வேகம் பெறுகிறார். கிருஷ்ண பிரசாத்தின் குழுவை பிடிக்க விஜய் புறப்படுகிறார். தன்  இலக்கை நோக்கி படிப்படியாக செல்கிறார். இந்த போராட்டத்தில் அவர் தன் நண்பர் மோகன் ( சந்திரசேகர் ), அவரது பெற்றோர், தம்பி திலீப் போன்றோரை இழக்கிறார். அவரும் மோசமாக தாக்கப்படுகிறார். மேலும் விஜய் இறந்ததாகவும் கருதப்படுகிறது. விஜய்  ரகசியமாக சென்று தன் எதிரிகளை பிடிக்க ஒரு நல் வாய்ப்பாக பயன்படுத்திக் கொள்கிறார். இந்த பணியின்போது, அவர் தனது கடந்த காலம் மற்றும் அவரது குடும்பத்தைப் பற்றிய சில அதிர்ச்சியூட்டும் உண்மைகளையும் அறிந்துகொள்கிறார்.

## நடிப்பு

* சிவாஜி கணேசன் -டிஐஜி நித்யானந்தமாக
* ராதா -சொப்ணாவாக
* பிரபு -விஜயாக
* எம். என் நம்பியார் -கிருஷ்ண பிரசாத்தாக 
*  மேஜர் சுந்தரராஜன் -காவல்துறை அதிகாரியாக
* சந்திரசேகர் -மோகனாக
* சத்யராஜ் -நாகராஜாக
*  லூசு மோகன் -பாயாக
*  வினு சக்ரவர்த்தி -எத்திராஜாக
*  ஸ்ரீவித்யா -விஜயின் தாயாக
* நிழல்கள் ரவி -ஜேம்சாக
* சிவசந்திரன் -சுகுமாராக
* ஒய். ஜி. மகேந்திரன் உன்னியாக

## இசை
இப்படத்திற்கு சங்கர் -கணேஷ் இசையமைக்க பாடல் வரிகளை வாலி எழுதியுள்ளார்.

## குறிப்புகள்

## வெளி இணைப்புகள்
* 

பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:பி. வாசு இயக்கிய தமிழ்த் திரைப்படங்கள்
பகுப்பு:1985 தமிழ்த் திரைப்படங்கள்
பகுப்பு:சிவாஜி கணேசன் நடித்த திரைப்படங்கள்
பகுப்பு:ராதா நடித்த திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:எம். என். நம்பியார் நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
பகுப்பு:சத்யராஜ் நடித்த திரைப்படங்கள்
பகுப்பு:வினு சக்ரவர்த்தி நடித்த தமிழ்த் திரைப்படங்கள்
பகுப்பு:ஸ்ரீவித்யா நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
ஒரு இனிய உதயம்

**ஒரு இனிய உதயம்** (*Oru Iniya Udhayam*) என்பது 1986 ஆம் ஆண்டு வெளியான இந்தியத் தமிழ் அதிரடி காதல் திரைப்படம் ஆகும். ஆர். செல்வம் இயக்கிய இந்தப் படத்தில் விஜயகாந்த், அமலா, வி. கே. ராமசாமி, விஜயகுமார் ஆகியோர் நடித்தனர்.

## கதை
சக்திவேல் ( விஜயகாந்த் ), கிராமத்தைச் சேர்ந்த முரடன். சேகர் அவனை ஒரு பணிக்காக நியமித்து, தற்காப்புக் கலைகளை பயிற்றுவிக்கிறான். இதற்கிடையில், சக்தி அஞ்சுவை ( அமலா ) காதலிக்கிறான். ஆனால் அவனுக்காக  பணி அவளுடன் தொடர்புடையது என்பதை உணர்கிறான்.

## நடிப்பு

* விஜயகாந்த் -சக்திவேல்
* அமலா -அஞ்சலி
*  வி. கே. ராமசாமி -ஜித்து
*  விஜயகுமார் -சேகர்
* சிவசந்திரன் -சிவா
*  வெண்ணிற ஆடை மூர்த்தி -அஞ்சுவின் மாமா
*  ஜனகராஜ் -தவுடு
*  சூப்பர் சுப்பராயன் சுப்பு
* தியாகு தேநீர்க் கடை உரிமையாளர்
*  குமரிமுத்து தேநீர்க் கடையின் வாடிக்கையாளர்
* கமலா காமேஷ், தவுடுவின் தாய்
* மேஜர் சுந்தரராஜன்  அஞ்சுவின் தந்தை செல்வம் (விருந்தினர் தோற்றம்)

## தயாரிப்பு
ஒரு இனிய உதயம் படத்தை ஆர். செல்வம் இயக்க,  பாண்டு சினி ஆர்ட்ஸ் நிறுவனம் தயாரித்தது.

## இசை
இப்படத்திற்கான இசையை மனோஜ் கியான் அமைத்தார். 

## வெளியீடும், வரவேற்பும்
1986 திசம்பர் 19  அன்று, *[[இந்தியன் எக்சுபிரசு|தி இந்தியன் எக்ஸ்பிரஸ்]]* எழுதிய விமர்சனத்தில் திரைப்படம் ஒரு நல்ல தொடக்கத்தில் துவங்கினாலும், பல காட்சிகளில் "கற்பனைக் குறைபாடு" தெரிகிறது.

## குறிப்புகள்

பகுப்பு:இந்தியத் தமிழ்த் திரைப்படங்கள்
பகுப்பு:1986 தமிழ்த் திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:விஜயகுமார் நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:ஜனகராஜ் நடித்த திரைப்படங்கள்
பகுப்பு:குமரிமுத்து நடித்த திரைப்படங்கள்
பகுப்பு:மேஜர் சுந்தரராஜன் நடித்த திரைப்படங்கள்
இரத்த தானம் (திரைப்படம்)

**இரத்த தானம்** (*Raththa Dhanam*)  என்பது 1988 ஆம் ஆண்டு வெளியான இந்திய தமிழ் திரைப்படமாகும்.  சிவச்சந்திரன் இயக்கி, லட்சுமியுடன் இணைந்து இப்படத்தைத் தயாரித்துள்ளார். பிரபு, கௌதமி, சாதனா, லட்சுமி, சிவசந்திரன் ஆகியோர் முக்கிய கதாபாத்திரங்களில் நடித்தனர். இப்படத்திற்கு கங்கை அமரன் இசையமைத்தார். *இந்தப் படம் தெலுங்கில் ரக்த தானம்* என்ற பெயரில் மொழி மாற்றம் செய்யப்பட்டது.

## நடிப்பு

*பிரபு
*கௌதமி
*சாதனா
*இலட்சுமி
*சிவசந்திரன்
*ஜெய்கணேஷ்
*டெல்லி கணேஷ்
*ஒய். விஜயா
*டிஸ்கோ சாந்தி
*நிழல்கள் ரவி
*எஸ். எஸ். சந்திரன்
*பாண்டு
*சந்திரகாந்த்
*சிவாஜி மனோகர் (அறிமுகம்)
*சந்திரசேகர்
*பிரதாப் போத்தன்

## இசை
இப்படத்திற்குக் கங்கை அமரன் இசையமைத்துள்ளார்.

* "சாயங்கலம் நங்கள்" - எஸ். பி. பாலசுப்ரமணியம், தீபன் சக்கரவர்த்தி, எஸ். என் சுரேந்தர், உமா ரமணன்
* "நீலு கோணம்" - மலேசியா வாசுதேவன், கே. எஸ். சித்ரா
* "கோயில்களும்" - எஸ்.பி. பாலசுப்பிரமணியம், P. சுசீலா
* "பூந்தேகங்கள்" - பி. சுசீலா

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:1988 தமிழ்த் திரைப்படங்கள்
பகுப்பு:பிரபு நடித்த திரைப்படங்கள்
பகுப்பு:கௌதமி நடித்த திரைப்படங்கள்
பகுப்பு:டெல்லி கணேஷ் நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:எஸ். எஸ். சந்திரன் நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்
நியாயங்கள் ஜெயிக்கட்டும்

**நியாயங்கள் ஜெயிக்கட்டும்** (*Nyayangal Jayikkattum*) என்பது 1990ஆம் ஆண்டு வெளியான இந்திய தமிழ் திரைப்படம் ஆகும். சிவசந்திரன் எழுதி இயக்கிய இப்படத்தில் சிவகுமார், லட்சுமி , ஐஸ்வர்யா ஆகியோர் நடித்தனர். இது 1990 சூன் முதல் நாளன்று வெளியிடப்பட்டது.

## கதை
சத்யபாரதி, தமிழ்கண்ணன் ஆகிய இரண்டு அரசியல்வாதிகளுக்கு இடையிலான பகையை மையமாக வைத்து இப்படம் எடுக்கப்பட்டுள்ளது.

## நடிப்பு

* சிவகுமார் சத்தியபாரதியாக 
* இலட்சுமி சரஸ்வதியாக  
* ஐஸ்வர்யா  சரஸ்வதியின் மகளாக 
* ஜெய்கணேஷ் ஜெகனாக
* சிவச்சந்திரன் விக்டர் ராஜாவாக   
* கிட்டி தமிழ்கண்ணனாக  
* வினோத் குமார் தமிழ்கண்ணனின் மகனாக

## தயாரிப்பு
*நியாயங்கள் ஜெயிக்கட்டும்* என்பது ஐஸ்வர்யாவின் முதல் தமிழ் படம் ஆகும். இதற்கு முதலில் *பெத்தவங்க மத்தவங்க* என்று பெயரிடப்பட்டது, ஆனால் பின்னர் பெயர் மாற்றப்பட்டது.

## இசை
இப்படத்திற்கு சங்கர் -கணேஷ் இசையமைக்க, பாடல்களை வாலி எழுதினார்.

## வெளியீடும்,  வரவேற்பும்
*நியாயங்கள் ஜெயிக்கட்டும்* 1990 சூன் முதல் நாளன்று வெளியிடப்பட்டது.  *[[இந்தியன் எக்சுபிரசு|தி இந்தியன் எக்ஸ்பிரஸின்]]* என்.கிருஷ்ணசாமி எழுதிய விமர்சனத்தில், "சிவச்சந்திரனின் திரைக்கதை பார்வையாளர்களை  திரைப்படத்தில் ஒன்றுபடவைத்து அதன் கதாபாத்திரங்களைப் பற்றி கவலைப்பட வைக்கிறது."

## குறிப்புகள்

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:சங்கர் கணேஷ் இசையமைத்த திரைப்படங்கள்
பகுப்பு:1990 தமிழ்த் திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:லட்சுமி நடித்த திரைப்படங்கள்
பகுப்பு:ஜெய்கணேஷ் நடித்த திரைப்படங்கள்